
	              Αθήνα, 16 Φεβρουαρίου 2024


Πρόσκληση για  Δημόσια Διαβούλευση

ΘΕΜΑ: Τεχνικές Προδιαγραφές για την προμήθεια τετρακίνητων οχημάτων περιπολίας & μεταφοράς ομάδας σκύλων, στο πλαίσιο της Πράξης με τίτλο «Ειδική Δράση (Frontex Equipment for Hellenic Police): «Enhancing the capacity of the competent Greek Authorities for Maritime and Land borders surveillance» του Προγράμματος «Πρόγραμμα Ελλάδας - Μέσο Χρηματοδοτικής Στήριξης για τη Διαχείριση των Συνόρων και την Πολιτική Θεωρήσεων του Ταμείου για την Ολοκληρωμένη Διαχείριση των Συνόρων 2021-2027»
ΣΧΕΤ: Πρακτικά Τεχνικών Προδιαγραφών
1.
Σας ενημερώνουμε ότι, η Διεύθυνση Προμηθειών/Γ.Δ.Ο.Υ.Ε.Σ. του Υπουργείου Προστασίας του Πολίτη, κατ’ εφαρμογή των άρθρων 46 & 47 του Ν.4412/2016, θέτει σε Δημόσια Ηλεκτρονική Διαβούλευση τις εν θέματι Τεχνικές Προδιαγραφές, με εκτιμώμενο προϋπολογισμό 113.000,00€  (συμπεριλαμβανομένων Φ.Π.Α., Ε.Τ.Τ. και λοιπών κρατήσεων)  και ζητείται η συμβολή των πολιτών και των οικονομικών φορέων, μέσω του δημόσιου διαλόγου, προκειμένου να διασφαλιστεί η διαφάνεια, η ακεραιότητα, η υπευθυνότητα και η συμμετοχή όλων των εμπλεκόμενων.

2.
Για το λόγο αυτό καλείται κάθε ενδιαφερόμενος να συμμετάσχει καταθέτοντας σχόλια, προτάσεις και λύσεις, συμβάλλοντας στην βελτίωση του κειμένου, ενώ η Διεύθυνση Προμηθειών/Γ.Δ.Ο.Υ.Ε.Σ. δεσμεύεται ότι θα αξιολογήσει τα ανωτέρω και θα αναπροσαρμόσει, όπου αυτό απαιτείται, το περιεχόμενο του σχετικού Τεύχους Τεχνικών Προδιαγραφών.

3.
Η Διαβούλευση στην ιστοσελίδα του ΕΣΗΔΗΣ (www.promitheus.gov.gr) θα διαρκέσει για χρονικό διάστημα δεκαπέντε (15) ημερών από την ημερομηνία ανάρτησης.

4.
Με το παρόν διαβιβαστικό επισυνάπτονται οι τεχνικές προδιαγραφές σε μορφή pdf.

